Ullsteinbygningen

Ullsteinbygningen (tysk navn: Ullsteinhaus) ligger sør i Berlins ortsteil Tempelhof i bydelen Tempelhof-Schöneberg. Den er et kulturminnesmerke for mursteinsekspresjonismen og ble reist i 1920-årene etter planer av arkitekten Eugen Schmohl.Berlins offisielle liste over kulturminner  lest 20. oktober 2013 Bygningen strekker seg 77 meter over bakken og er et vartegn for området. Ullsteinbygningen ligger på hjørnet av Mariendorfer Damm og Ullsteinstraße, like ved Teltowkanalen ved Stubenrauchbrücke og Ullsteinstraße undergrunnsstasjon hvor U-Bahnlinje 6 stanser.

 Historie

Ullsteinbygningen ble oppført mellom 1925 og 1927 for Ullsteinforlaget. Den ble opprinnelig kalt Ullstein-Druckhaus (Ullsteintrykkeriet) for å skille den fra Ullsteinforlagets avishus i daværende Kochstraße (idag Rudi-Dutschke-Straße). Bygningen i Tempelhof var forlagets hovedkvarter og trykkeri. 

Under nasjonalsosialismen ble Ullsteinbygningen omdøpt til Det tyske hus (Deutsches Haus) som følge av Ullsteinfamiliens jødiske opphav. Bygningen ble beslaglagt i 1934, men Ullsteinfamilien fikk eiendommen tilbake i 1952.

«Ullstein-uglen» som fremdeles er varemerke for Ullsteinforlaget, smykker inngangen til bygningen fra Mariendorfer Damm. Bronsestatuen er utført av Fritz Klimsch. Øvrige utsmykninger utvendig er utført av Wilhelm Gerstel. Bygningen ble renovert mellom 1993 og 1996 og utvidet med et nybygg. Den gamle bygningen har fra seks til sju etasjer, mens klokketårnet har tretten etasjer. Nybygget har tårnbygninger med ti etasjer med kontorer.

 Referanser 

Kategori:Byggverk i Berlin
Kategori:Ekspresjonisme
Kategori:Byggverk fullført i 1927